ਅਲੀਜ਼ਾ ਅਯਾਜ਼
Articles with hCards
ਅਲੀਜ਼ਾ ਅਯਾਜ਼ ਇੱਕ ਕੌਮਾਂਤਰੀ ਜਲਵਾਯੂ ਕਾਰਕੁਨ ਹੈ,  ਅਤੇ ਸੰਯੁਕਤ ਰਾਸ਼ਟਰ ਦੀ ਸਦਭਾਵਨਾ ਰਾਜਦੂਤ ਹੈ।  ਉਸਨੇ ਯੂਨੀਵਰਸਿਟੀ ਕਾਲਜ ਲੰਦਨ ਵਿਖੇ ਯੂਨਾਈਟਿਡ ਕਿੰਗਡਮ ਯੂਥ ਆਊਟਸਟੈਂਡਿੰਗ ਕਮਿਟਮੈਂਟ ਟੂ ਸਸਟੇਨੇਬਿਲਟੀ ਅਵਾਰਡ  ਸਾਂਝੇ ਤੌਰ 'ਤੇ  ਜਿੱਤਿਆ, ਅਤੇ ਸੰਯੁਕਤ ਰਾਸ਼ਟਰ, ਲੰਡਨ ਅੰਤਰਰਾਸ਼ਟਰੀ ਮਾਡਲ ਸੰਯੁਕਤ ਰਾਸ਼ਟਰ, ਅਤੇ ਯੂਕੇ ਪਾਰਲੀਮਾਨੀ ਸਮਾਗਮਾਂ ਵਿੱਚ ਭਾਸ਼ਣ ਦਿੱਤੇ ਹਨ।    ਉਹ ਨੈਸ਼ਨਲ ਯੂਥ ਕੌਂਸਲ ਪਾਕਿਸਤਾਨ ਦੀ ਮੈਂਬਰ ਹੈ।   ਉਹ ਯੂਨੀਵਰਸਿਟੀ ਕਾਲਜ ਲੰਡਨ ਵਿਖੇ  ਕਲਾਈਮੇਟ ਐਕਸ਼ਨ ਸੋਸਾਇਟੀ ਸਥਾਪਤ ਕਰਨ ਲਈ ਜਾਣੀ ਜਾਂਦੀ ਹੈ।  ਇਸ ਸੋਸਾਇਟੀ ਨੇ ਯੂਕੇ-ਵਿਆਪੀ ਨੌਜਵਾਨਾਂ ਨੂੰ ਜਲਵਾਯੂ ਪਰਿਵਰਤਨ ਵਿਰੁੱਧ ਕਾਰਵਾਈ ਕਰਨ ਲਈ ਪ੍ਰੇਰਨ ਵਿੱਚ ਮਦਦ ਕੀਤੀ। ਇਨ੍ਹਾਂ ਸਰਗਰਮੀਆਂ ਸਦਕਾ ਯੂਕੇ ਦੀ ਪਾਰਲੀਮੈਂਟ ਨੂੰ  ਜਲਵਾਯੂ ਐਮਰਜੈਂਸੀ ਘੋਸ਼ਣਾ ਕਰਨੀ ਪਈ ।    ਅਕਤੂਬਰ 2020 ਵਿੱਚ ਉਸਨੂੰ ਸਸਟੇਨੇਬਲ ਡਿਵੈਲਪਮੈਂਟ ਗੋਲ 13 ਲਈ ਸੰਯੁਕਤ ਰਾਸ਼ਟਰ ਦੀ ਯੁਵਾ ਰਾਜਦੂਤ ਨਿਯੁਕਤ ਕੀਤਾ ਗਿਆ ਸੀ। ਉਹ ਮਲਾਲਾ ਯੂਸਫਜ਼ਈ ਤੋਂ ਬਾਅਦ ਇਹ ਸਨਮਾਨ ਪ੍ਰਾਪਤ ਕਰਨ ਵਾਲੀ ਦੂਜੀ ਪਾਕਿਸਤਾਨੀ ਵਿਦਿਆਰਥੀ ਸੀ।

ਮੁਢਲਾ ਜੀਵਨ ਅਤੇ ਸਿੱਖਿਆ 
ਅਯਾਜ਼ ਦਾ ਜਨਮ ਸੰਯੁਕਤ ਅਰਬ ਅਮੀਰਾਤ ਦੇ ਸ਼ਹਿਰ  ਦੁਬਈ ਵਿੱਚ ਹੋਇਆ ਸੀ, ਅਤੇ ਉਸਨੇ ਆਪਣੀ ਜ਼ਿਆਦਾਤਰ ਜ਼ਿੰਦਗੀ ਮੱਧ ਪੂਰਬ ਵਿੱਚ ਬਿਤਾਈ ਹੈ।  ਲੰਡਨ ਜਾਣ ਤੋਂ ਪਹਿਲਾਂ, ਉਸ ਨੇ ਕਰਾਚੀ ਗ੍ਰਾਮਰ ਸਕੂਲ   ਅਤੇ ਦੁਬਈ ਬ੍ਰਿਟਿਸ਼ ਸਕੂਲ ਵਿੱਚ ਪੜ੍ਹਾਈ ਕੀਤੀ।

ਉਸਨੇ ਆਪਣੀ ਬੈਚਲਰ ਡਿਗਰੀ   ਯੂਨੀਵਰਸਿਟੀ ਕਾਲਜ ਲੰਦਨ ਤੋਂ ਕੀਤੀ ਅਤੇ ਉਸ ਤੋਂ ਬਾਅਦ ਛੂਤ ਵਾਲੀ ਬਿਮਾਰੀਆਂ ਸੰਬੰਧੀ ਮਹਾਂਮਾਰੀ ਵਿਗਿਆਨ ਵਿੱਚ ਐਮਐਸਸੀ ਕੀਤੀ।

ਕੈਰੀਅਰ 
ਵਿਦਿਆਰਥੀ ਹੁੰਦਿਆਂ, ਅਯਾਜ਼ ਨੇ 2018 ਵਿੱਚ ਯੂਨੀਵਰਸਿਟੀ ਕਾਲਜ ਲੰਦਨ ਵਿਖੇ ਕਲਾਈਮੇਟ ਐਕਸ਼ਨ ਸੋਸਾਇਟੀ ਦੀ ਸਥਾਪਨਾ ਕੀਤੀ   ਅਯਾਜ਼ ਲੰਡਨ-ਅਧਾਰਤ ਕਾਨਫਰੰਸਾਂ, ਵਰਕਸ਼ਾਪਾਂ, ਮੁਹਿੰਮਾਂ ਅਤੇ ਸਾਲਾਨਾ "ਸਸਟੇਨੇਬਿਲਟੀ ਸਿੰਪੋਜ਼ੀਅਮ"  ਦੀ ਇੱਕ ਲੜੀ ਦੀ ਮੁਖੀ ਹੈ ਜੋ ਯੂ.ਕੇ. ਦੇ ਵਿਆਪਕ ਨੌਜਵਾਨਾਂ ਨੂੰ ਜਲਵਾਯੂ ਉਪਰਾਲਿਆਂ  ਲਈ ਪ੍ਰੇਰਨ ਵਾਸਤੇ ਯੂ.ਕੇ. ਵਿੱਚ ਆਯੋਜਿਤ ਕੀਤੀ ਜਾਂਦੀ ਹੈ।

ਨਿੱਜੀ ਜੀਵਨ 
ਅਯਾਜ਼ ਲੰਡਨ, ਇੰਗਲੈਂਡ  ਵਿੱਚ ਦੋਸਤਾਂ ਅਤੇ ਪਰਿਵਾਰ ਨਾਲ ਰਹਿੰਦੀ ਹੈ ਪਰ ਅਕਸਰ ਯਾਤਰਾ ਕਰਦੀ ਰਹਿੰਦੀ ਹੈ।  ਉਹ ਆਪਣੀ ਸਫਲਤਾ ਅਤੇ ਪ੍ਰੇਰਨਾ ਲਈ ਆਪਣੇ ਮਾਤਾ-ਪਿਤਾ ਮੁਹੰਮਦ ਅਯਾਜ਼ ਅਤੇ ਡਾ: ਰਾਣਾ ਨਜਮੀ ਨੂੰ ਸਿਹਰਾ ਦਿੰਦੀ ਹੈ।

ਹਵਾਲੇ 

ਜ਼ਿੰਦਾ ਲੋਕ